Nú eru komnar upplýsingar um sjö ný ungnaut úr árgangi 2018 á nautaskra.net . Þetta eru Fálki 18029 frá Svertingsstöðum 2 í Eyjafirði undan Gými 11007 og Sýningu 784 Bambadóttur 08049 , Beykir 18031 frá Brúnastöðum í Flóa undan Gými 11007 og Áttu 888 Baldadóttur 06010 , Eiðar 18034 frá Breiðavaði í Eiðaþinghá undan Lúðri 10067 og Steru 675 Koladóttur 06003 , Flótti 18035 frá Bjólu í Rangárþingi ytra undan Lúðri 10067 og 1544 Lagardóttur 07047 , Svelgur 18036 frá Voðmúlastöðum í Landeyjum undan Gými 11007 og Antík 545 Laufássdóttur 08003 , Starri 18037 frá Skollagróf í Hrunamannahreppi undan Gými 11007 og Emblu 509 Kambsdóttur 06022 og Hvellur 18038 frá Hrafnkelsstöðum 3 í Hrunamannahreppi undan Skalla 11023 og Von 615 Dynjandadóttur 06024 . Dreifing úr þessum nautum er ekki hafin en mun hefjast á næstu vikum . Á nautaskra.net er hægt að nálgast pdf-skjöl til útprentunar kjósi menn svo en þau eru á sama formi og spjöldin sem áður voru prentuð og send út . Eins og við höfum áður sagt frá eru ungnautaspjöld ekki lengur prentuð og send út , m.a. vegna umhverfissjónarmiða .